แคริบเบียน

แคริบเบียน (; ; ; ; ) เป็นอนุภูมิภาคของทวีปอเมริกาที่ประกอบด้วยทะเลแคริบเบียนและหมู่เกาะ (บางเกาะล้อมรอบด้วยทะเลนี้ และบางเกาะติดทั้งทะเลแคริบเบียนและมหาสมุทรแอตแลนติกเหนือ) โดยอาจรวมพื้นที่ชายฝั่งใกล้เคียงบนแผ่นดินใหญ่ด้วย ภูมิภาคนี้อยู่ทางตะวันออกเฉียงใต้ของอ่าวเม็กซิโกกับและทวีปอเมริกาเหนือแผ่นดินใหญ่ ทางตะวันออกของทวีปอเมริกากลาง และทางเหนือของทวีปอเมริกาใต้

ภูมิภาคนี้ส่วนใหญ่อยู่บนแผ่นแคริบเบียน และมีเกาะ เกาะเล็ก พืดหินใต้น้ำ และเกาะปริ่มน้ำมากกว่า 700 เกาะ (ดูรายการเกาะในแคริบเบียน) หมู่เกาะรูปโค้งกำหนดขอบด้านเหนือและด้านตะวันออกของทะเลแคริบเบียน ได้แก่ เกรตเตอร์แอนทิลลีสทางตอนเหนือ และเลสเซอร์แอนทิลลีส (รวมลีเวิร์ดแอนทิลลีส) ทางตะวันออกและใต้ กลุ่มเกาะลูกายันใกล้เคียง (ประกอบด้วยบาฮามาสและหมู่เกาะเติกส์และหมู่เกาะเคคอส) ถือเป็นส่วหนนึ่งของแคริบเบียน แม้ว่าจะไม่ติดกับทะเลแคริบเบียนก็ตาม เกาะทั้งหมดในแอนทิลลีสกับกลุ่มเกาะลูกายันอยู่ในเวสต์อินดีส ซึ่งมักใช่ร่วมกับแคริบเบียน ส่วนบนแผ่นดินใหญ่ ประเทศเบลีซ กายอานา และซูรินามมักรวมเป็นส่วนหนึ่งของแคริบเบียนเนื่องจากพันธะทางการเมืองและวัฒนธรรมกับภูมิภาคนี้

ในทางภูมิรัฐศาสตร์ เกาะในแคริบเบียนมักถือเป็นอนุภูมิภาคของทวีปอเมริกาเหนือ แม้ว่าบางครั้งจะรวมเข้ากับทวีปอเมริกาตอนกลาง หรือเป็นอนุภูมิภาคของตนเอง และแบ่งเป็น 33 หน่วยการเมือง ซึ่งแบ่งออกเป็น 13 รัฐเอกราช, 12 ดินแดน, 1 ดินแดนพิพาท และ 7 ดินแดนโพ้นทะเลอื่น ๆ ในวันที่ 15 ธันวาคม ค.ศ. 1954 ถึง 10 ตุลาคม ค.ศ. 2010 เคยมีดินแดนที่มีชื่อว่าเนเธอร์แลนด์แอนทิลลีส ซึ่งประกอบด้วย 5 เกาะที่ทั้งหมดเคยเป็นดินแดนของดัตช์ และในวันที่ 3 มกราคม ค.ศ. 1958 ถึง 31 พฤษภาคม ค.ศ. 1962 ก็มีสหภาพทางการเมืองที่อยู่ได้ไม่นานชื่อสหพันธรัฐอินเดียตะวันตกที่ประกอบด้วยดินแดนแคริบเบียนที่พูดภาษาอังกฤษ 10 เกาะ ซึ่งทั้งหมดเคยอยู่ในภาวะพึ่งพิงต่อสหราชอาณาจักร

รายชื่อประเทศและดินแดน

ดูเพิ่ม 
 อเมริกากลาง

อ้างอิง

แหล่งข้อมูลอื่น 

 
 Digital Library of the Caribbean
 Latin American, Caribbean, U.S. Latinx, and Iberian Online Free E-Resources (LACLI). 
 Manioc, open access digital Library, books, images, conferences, articles about the Caribbean  
 Federal Research Division of the U.S. Library of Congress: Caribbean Islands (1987)
 LANIC Caribbean country pages
 

ดินแดน